钦定古今图书集成/明伦汇编/官常典/第759卷 > 任民育 曲从直 王缵爵 周志畏 罗伏
## 钦定古今图书集成/明伦汇编/官常典/第759卷 > 任民育 曲从直 王缵爵 周志畏 罗伏

龙　、杨振熙　、吴道正　、王志端　、卢渭　、归昭　、高孝缵　、王士琇　、王缵、〈弟绩　、续。〉陈天拔、　戴之藩、　陆愉、　张有德、　冯应昌、徐〈失名〉

按《明外史史可法传》：“民育，字时泽，济宁人。天启中，举
于乡。善骑射，常捍乡人患。真定巡抚徐标请于朝，用
为标下赞画，经理屯事。真定失，南还。福王时，授亳州
知州，以才擢扬州知府，可法倚之。城被围，民育分门
拒守。及城破，急还署，绯衣端坐堂上，欲拥之去，不从，
遂见杀。阖家男妇尽赴井死。从直，辽东人，与其子守”
东门，城破，俱死。缵爵，鄞人，工部尚书。佐孙志畏，亦鄞
人，起家进士。年少气高，与高杰将士不协，数遭窘辱，
求解职。会伏龙至，可法即命代之。伏龙，新喻人，故梓
潼知县也，受代甫三日。振熙，临海人；道正，馀姚人；志
端，孝丰人；渭，字渭生，长洲人，居礼贤馆久。可法试以
策，擢特等。以渭方岁贡当得官，不受职，而拟授昆山
归昭等二十馀人为通判、推官、知县。甫二旬，城陷，渭
监守钞关，投河死；昭分守西门死；从死者又十七人；
而扬州诸生亦多殉义者。高孝缵，字申伯。城破，书衣
衿曰：“首阳志，睢阳气，不二其心，古今一致。”入学宫，自
经先圣座前，王士琇设庄烈帝位，泣拜；与其弟同缢。
王缵，字伯绵、绩字亚绵、续字叔绵，兄弟也，并缢死。又
有画士陆愉、医者陈天拔、武生戴之藩、义兵张有德、
市民冯应昌、舟子徐某，皆自尽。其他妇女死节者，不
可胜纪。